*КРИТЕРИЈУМИ ОЦЕЊИВАЊА МАТЕМАТИКА*

 *Постигнућа  ученика  у оквиру предмета  математике  се  вреднују:

    -сумативно - кроз  писмене и усмене  провере;
    -формативно - праћењем  активности  ученика  на  сваком  часу.

Постигнућа  ученика  се  вреднују  и  кроз:

    -излагање  и  представљање  (резултати  истраживања,  извештаји,  учешће  у   дискусији, практични  радови,  учешће  на  такмичењима  и  др.);
     - продукте  рада  (модели,  постери,    цртежи,  домаћи  задаци, презентације  и  др.); учешће и  ангажовање  у различитим  облицима  групног  рада  и  на  пројектима,*

*Критеријуми  за  оцењивање  из  предмета  математика:*

*Бројчано  оцењивање  успеха  ученика  из  предмета  обавља  се  на  основу  следећих критеријума:

 1)  ученик  који  остварује  веома  значајан  напредак  у  савладавању  програма предмета  и  у  потпуности  самостално  испуњавања  захтеве  који  су  утврђени  на основном  и  средњем  нивоу,  као  и  већину  захтева  са  напредног  нивоа  посебних стандарда  постигнућа,  односно  захтева  који  су  одређени  индивидуалним образовним планом и  прилагођеним стандардима постигнућа, уз  веома висок степен ангажовања,  добија  оцену  одличан  (5)

 2)  ученик  који  остварује  значајан  напредак  у  савладавању  програма  предмета  и  у потпуности,  самостално,  испуњавања  захтеве  који  су  утврђени  на  основном  и средњем  нивоу,  као  и  део  захтева  са  напредног  нивоа  посебних  стандарда постигнућа  уз  мању  помоћ  наставника,  односно  захтева  који  су  одређени индивидуалним  образовним  планом  и  прилагођеним  стандардима  постигнућа,  уз висок  степен ангажовања, добија  оцену  врло  добар  (4)

 3)  ученик  који  остварује  напредак  у  савладавању  програма  предмета  и  у потпуности,  самостално  испуњавања  захтеве  који  су  утврђени  на  основном  и  већи део  на  средњем  нивоу  посебних  стандарда  постигнућа,  односно  захтева  који  су одређени  индивидуалним  образовним  планом  и  прилагођеним  стандардима постигнућа,  уз  ангажовање  ученика, добија  оцену  добар  (3)

 4)  ученик  који  остварује  минималан  напредак  у  савладавању  програма предмета и испуњавања  уз  помоћ  наставника  захтеве  који  су  утврђени  у  већем  делу  основног нивоа  постигнућа,  односно  захтеве  који  су  одређени  индивидуалним  образовним планом  и  прилагођеним  стандардима  постигнућа  и  ангажовање  ученика,  добија оцену  довољан  (2)

 5)  ученик  који  не  остварује  минималан  напредак  у  савладавању  програма предмета  и  ни  уз  помоћ  наставника  не  испуњавања  захтеве  који  су  утврђени  на основном  нивоу  постигнућа, добија  оцену  недовољан  (1).

Ученику  који  стиче  образовање  и  васпитање  по  индивидуалном  образовном плану,  а  не  испуњава  захтеве  по  прилагођеним  стандардима  постигнућа  ревидира  се индивидуални  образовни  план.
Следећи  искази  описују  шта ученик  зна,  уме  и  може  да уради  на  основном  нивоу  у  свакој области.

Писмене провере знања, осим петнаестоминутних провера, се најављују ученицима и одржавају према унапред утврђеном распореду.
Писмени задаци се реализују као једночасовне (осим завршног писменог задатка из математике  – 120 минута ).
Ученици имају по четири писмена задатка из алгебре и геометрије. На заједничком писменом градиво алгебре и геометрије је једнако заступљено, а бодовна скала за оцењивање јединствена за све ученике тог разреда.

Контролне вежбе се реализују као једночасовне писмене провере знања, а бодовна скала за оцењивање јединствена за све ученике тог разреда.

Петнаестоминутне провере знања не морају бити унапред најављене. Резултате петнаестоминутне провере наставник уписује у педагошку свеску, а за извођење оцене су неопходне најмање три такве провере.
 Бодовна скала:
Ученик који на писменој провери оствари бар 90% од укупног броја поена не може бити оцењен оценом мањом од 5.
Ученик који на писменој провери оствари бар 70% од укупног броја поена не може бити оцењен оценом мањом од 4.
Ученик који на писменој провери оствари бар 50% од укупног броја поена не може бити оцењен оценом мањом од 3.
Ученик који на писменој провери оствари бар 30% од укупног броја поена не може бити оцењен оценом мањом од 2.*